CELEX: 32015D0016
Language: bg
Date: 2015-01-06 00:00:00
Title: Решение за изпълнение (ЕС) 2015/16 на Комисията от 6 януари 2015 година за публикуване с ограничение в Официален вестник на Европейския съюз на позоваване на стандарт EN 1870-17:2012 за циркуляри с ръчно подаване за хоризонтално напречно рязане с една отрезна глава, съгласно Директива 2006/42/ЕО на Европейския парламент и на Съвета  Текст от значение за ЕИП

7.1.2015   
            
            
               BG
            
            
               Официален вестник на Европейския съюз
            
            
               L 3/61
            
         РЕШЕНИЕ ЗА ИЗПЪЛНЕНИЕ (ЕС) 2015/16 НА КОМИСИЯТА
   от 6 януари 2015 година
   за публикуване с ограничение в Официален вестник на Европейския съюз на позоваване на стандарт EN 1870-17:2012 за циркуляри с ръчно подаване за хоризонтално напречно рязане с една отрезна глава, съгласно Директива 2006/42/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 10 от нея,
   като взе предвид становището на Комитета, учреден по силата на член 22 от Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (2),
   като има предвид, че:
   
               (1)
            
            
               В случаите, при които даден национален стандарт, транспониращ хармонизиран стандарт, препратка към който е публикувана в Официален вестник на Европейския съюз, обхваща едно или повече съществени изисквания в областта на опазването на здравето и за безопасност, посочени в приложение I към Директива 2006/42/ЕО, за машината, конструирана в съответствие с този стандарт, се счита по презумпция, че отговаря на въпросните съществени изисквания за опазване на здравето и за безопасност.
            
         
               (2)
            
            
               През май 2013 г. Франция подаде официално възражение в съответствие с член 10 от Директива 2006/42/ЕО по отношение на стандарта EN 1870-17:2012 „Безопасност на дървообработващите машини. Циркуляри. Част 17: Циркуляри с ръчно подаване за хоризонтално напречно рязане с една отрезна глава (с ръчно подаване на отрезния диск, разположен на радиално рамо)“, за който Европейският комитет за стандартизация (CEN) предложи да бъде хармонизиран по Директива 2006/42/ЕО.
            
         
               (3)
            
            
               Официалното възражение се основава на несъответствието на разпоредбите в параграф 3 от точка 5.3.6.1 Предпазване от отрезния диск в стандарта, където се казва, че предпазителят може да бъде неподвижен или подвижен, без да се посочва кой от тези два вида е необходим, а тези две категории устройства са различни по своя характер и осигуряват различни степени на безопасност, съответстващи на различни анализи на риска.
            
         
               (4)
            
            
               След като проучи стандарт EN 1870-17:2012 съвместно с представители на Комитета, учреден по силата на член 22 от Директива 2006/42/ЕО, Комисията заключи, че стандартът не съответства на съществените изисквания за опазване на здравето и безопасност, посочени в точка 1.4.2 „Специални изисквания към предпазителите“ от приложение I към Директива 2006/42/ЕО, тъй като дава възможност на конструктора за избор какви предпазители (осигуряващи различни степени на безопасност) да предвиди, без да е необходимо да се позове на анализ на рисковете.
            
         
               (5)
            
            
               Включването в хармонизиран стандарт на няколко варианта, един от които не отговаря на съответните съществени изисквания за опазване на здравето и безопасност съгласно Директива 2006/42/ЕО, би могло да създаде объркване по отношение на презумпцията за съответствие с изискванията при прилагане на стандарта.
            
         
               (6)
            
            
               Като взе предвид необходимостта от подобряване на аспектите по безопасността на стандарт EN 1870-17:2012 и докато бъде извършена подходяща преработка на този стандарт, публикуването в Официален вестник на Европейския съюз на позоваване на стандарт EN 1870-17:2012 следва да бъде придружено от подходящо предупреждение,
            
         ПРИЕ НАСТОЯЩОТО РЕШЕНИЕ:
   Член 1
   Позоваването на стандарт EN 1870-17:2012 „Безопасност на дървообработващите машини. Циркуляри. Част 17: Циркуляри с ръчно подаване за хоризонтално напречно рязане с една отрезна глава (с ръчно подаване на отрезния диск, разположен на радиално рамо)“ трябва да бъде публикувано в Официален вестник на Европейския съюз с формулираното в приложението ограничение.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 6 януари 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 157, 9.6.2006 г., стр. 24.
   
      (2)  ОВ L 316, 14.11.2012 г., стр. 12.
   
      ПРИЛОЖЕНИЕ
      СЪОБЩЕНИЕ НА КОМИСИЯТА ВЪВ ВРЪЗКА С ПРИЛАГАНЕТО НА ДИРЕКТИВА 2006/42/ЕО
      (Публикуване на заглавията и номерата на хармонизираните стандарти, попадащи в обсега на законодателството на ЕС за хармонизация)
      
                  ЕОС (1)
                  
               
               
                  Заглавие и номер на хармонизирания стандарт
                  (и референтен документ)
               
               
                  Първо публикуване в ОВ
               
               
                  Номер на заменен стандарт
               
               
                  Дата на прекратяване на презумпцията за съответствие на заменения стандарт
                  Забележка 1
               
            
                  CEN
               
               
                  EN 1870-17:2012
                  Безопасност на дървообработващите машини. Циркуляри. Част 17: Циркуляри с ръчно подаване за хоризонтално напречно рязане с една отрезна глава (с ръчно подаване на отрезния диск, разположен на радиално рамо)
               
               
                  Това е първото публикуване
               
               
                  EN 1870-17:2007+A2:2009
                  Забележка 2
               
               
                  Датата на настоящото публикуване
               
            
                  
                     Предупреждение: Във връзка с избора на предпазители към отрезния диск настоящото публикуване не се отнася за параграф 3, точка 5.3.6.1 от горепосочения стандарт, чието прилагане не води до презумпция за съответствие със съществените изисквания за опазване на здравето и безопасност съгласно точка 1.4.2 от приложение I към Директива 2006/42/ЕО.
               
            
                  Забележка 1:
               
               
                  По принцип датата на прекратяване на презумпцията за съответствие съвпада с датата на отменяне („dow“), определена от Европейската организация за стандартизация, но се обръща внимание на потребителите на тези стандарти, че в някои изключителни случаи тези дати не съвпадат.
               
            
                  Забележка 2:
               
               
                  Новият (или измененият) стандарт има същата област на приложение като заменения стандарт. На посочената дата спира действието на презумпцията за съответствие на заменения стандарт със съществените или други изисквания на съответното законодателство на ЕС.
               
            
         (1)  ЕOC: Европейска организация за стандартизация:
      
                  —
               
               
                  CEN: Avenue Marnix 17, B-1000, Brussels, тел.:+32 2 5500811; факс: +32 2 5500819 (http://www.cen.eu)